《赠傅长猷傅时为太尉主簿入为都官郎诗》
南北朝·羊徽

赫赫宰朝，匪虬伊鸾。微微殆足，策驽末班。靡获于心，有虔惟官。

肃幽幽禁，孔邃且难。

孰寄斯诚，实惟旧要。自昔偕游，聿来并朝。虽或戎阻，虽实氛嚣。

我有闲暇，与尔清谣。

物化交寻，聚散飘薄。有美一人，翻飞云阁。离轸迎今，嬿从谢昨。

虽则匪遐，言觏弥索。

秋鸿溯节，商风厉时。肃彼具物，叩此幽司。违好独羁，怅其凄而。

言念斯盈，告劳惟诗。

作者简介：南朝宋泰山南城人，字敬猷。羊欣弟。刘裕镇京口时，以为记室参军掌事，誉为美器。后迁中书郎、河东太守。